als_Latn dik_Latn gla_Latn
Rexhepi: Hetohen edhe krerët e BIK’ut nëse ka dëshmi (Video)
Ministri Rexhepi thotë se askush nuk është imun kur është fjala për interesin shtetëror dhe kombëtar.
Ai tha se nëse do të ketë dyshimet mund të hetohen edhe krerët dhe vetë Bashkësia Islame e Kosovës.
Ndërkohë, ai u ka bërë thirrje të rinjve që të mos u bashkohen këtyre grupeve.
Kerkush nuk është imun, kushtimisht të them, nëse ka dyshime të bazuara se kryen një veprimtari të tillë. As z.Krasniqi (Shefqet Krasniqi) dhe të tjerët prandaj, me vetë fjalën që kemi thanë se nuk do të jenë imun as imamët, as individë të tjerë për të cilët dyshohet, këto janë punë të interesit kombëtar, dhe interesit jo vetëm sa i përket aspektit të sigurisë po edhe imazhit po edhe perspektivës, të Kosovës. Nëse ka dyshime, edhe pse na tash për tash, s’dua të flas hipotetikisht, por nëse ka dyshime askush s’do të jetë imun, në hetime, por për momentin unë nuk kam të dhana se menaxhmenti i Bashkësisë Islame është në hetime”, tha Rexhepi.
Ministri i Brendshëm në detyrë Bajram Rexhepi, thotë se asnjë vend në botë nuk është imun ndaj terroristëve, dhe në këtë rast as Kosova.
Por ai tha se Kosova ka ngrit kapacitetet dhe sipas tij me sukses po e lufton këtë dukuri.
Rexhepi tha se arrestimet dhe hetimet do të vazhdojnë edhe më tutje.
“Në listën e të dyshuarve është një numër pak më i madh se vetëm këta 42, janë diku rreth 100″, tha Rexhepi në “Argument Plus” në RTV 21.
als_Latn als_Latn als_Latn als_Latn als_Latn als_Latn als_Latn als_Latn als_Latn